Descendants of The Sun
Descendants of the Sun (Koréa: 태양의 후예; RR: Taeyang-ui Huye) inggih punika serial televisi Koréa Selatan ring warsa 2016 sané kapraginain olih Song Joong-ki, Song Hye-kyo, Jin Goo miwah Kim Ji-won. Drama puniki kasiarang ring KBS2 mawit ring 24 Pébruari ngantos 14 April 2016. Drama puniki kasiarang nyabran buda miwah wraspati makehnyané 16 episode.
Drama puniki kasub pisan ring Koréa Selatan miwah ngamolihang popularitas ageng pisan ring wewidangan Asia. KBS nyiaran tetiga episode spesial sané madaging sakancan pamargin drama puniki makadi asapunapi pahpahanyané kakaryanin, proses produksi, cuplikan ring durin adegannyane, bebaosan para praginané miwah epilog.[1][2]
Ring Indonésia, drama korea puniki kasiarang ring basa korea olih RCTI miwah Global TV.[3][4]
Sinopsis[uah | uah wit]
Kapten Yoo Si-jin (Song Joong-ki) pinaka pemimpin kelompok khusus ring tentara Angkatan Darat Koréa Selatan sané mawasta Tim Alpha makenalan sareng Dokter Kang Mo-yeon (Song Hye-kyo) daweg nangkep maling sepeda montor sareng Sersan Mayor Seo Dae-young (Jin Goo). Sepeda Motor punika kapaing olih Kim Gi-boem, sané ngawinang Gi-boem karawat ring rumah sakit genah Dokter Kang Mo-yeon makarya. Irika mentik rasa demen Kapten Yoo Si-jin tekéning dokter Kang Mo-yeon. Sakewanten sangkaning Kim Gi-boem sakadi anak sané suud kajagur olih Kapten Yoo Si-jin ngawinang wénten salah panampi Kang Mo-yeon sareng Yoo Si-jin. Kang Mo-yeon nenten percaya Si-jin miwah Dae-young tentara, Mo-yeon narka Si-jin wantah gangster sané nyagur Gi-boem. Sasampuné kahanan punika sang kalih sumingkin akrab. Punika nglantur ri kala Si-jin mapinunas ring Mo-yeon ngubadin tatune. Sang Kalih taler sering matemu, majanji padaduanan ngajeng miwah mabalih film. Sakewanten, riantukan Si-jin punika tentara khusus, wénten manten tugas-tugas sané mendadak sané ngawinang acara sané sampun kasungkemin nenten mamargi antar. Punika sané ngawinang Mo-yeon megatang tresnané ngajak Si-jin. Raris sang kalih mapasahan. SI-jin ka dura negara polih tugas ngemit karahayuan jagat ring Urk.
Wenten raris galah ri kala Mo-yeon keni sengkala, riantukan nulak diketur Rumah Sakit Haesung, Mo-yeon katugasang ke Urk. Sareng tim dokter sané lianan, Mo-yeon malajah dados dokter sané nulungin anak lianan riantukan gejer, perang, miwah pinyungkan. Ring Urk puniki, Mo-yeon matemu malih sareng Si-jin. sakewanten Mo-yeon kantun bimbang napi ke padewekanyané sampun siap madué tunangan tentara. Sakewanten pamuputnyané sang kalih malih masikian.
Pragina[uah | uah wit]
Pragina utama[uah | uah wit]
- Song Joong-ki pinaka Kapten Yoo Si-jin (alias Big Boss)
- Song Hye-kyo pinaka Dokter Kang Mo-yeon (alias Beauty)[5]
- Jin Goo pinaka Sersan Mayor Seo Dae-young (alias Wolf)
- Kim Ji-won pinaka Yoon Myeong-ju
Anggota Tim Alpha[uah | uah wit]
- Park Hoon pinaka Sersan Choi Woo-geun (alias Snoopy)
- Choi Woong pinaka Sersan Gong Cheol-ho (alias Harry Potter)
- Ahn Bo-hyun pinaka Sersan Im Gwang-nam (alias Piccolo)
Tim Medis Rumah Sakit Haesung[uah | uah wit]
- Onew pinaka Dokter Lee Chi-hoon
- Lee Seung-joon pinaka Song Sang-hyun
- Seo Jeong-yeon pinaka Perawat Ha Ja-ae
- Park Hwan-hee pinaka Perawat Choi Min-ji
Pagawe ring Rumah Sakit Haesung[uah | uah wit]
- Hyun Jyu-ni pinaka Pyo Ji-soo
- Tae In-ho pinaka Han Suk-won
- Park Ah-in pinaka Kim Eun-ji
- Jo Woo-ri pinaka Jang Hee-eun
Pustaka[uah | uah wit]
- ↑ "'태양의후예' 스페셜 20~23일 연속방송…'나를 돌아봐' 결방". 스포츠조선 (ring Kanuri). 2016-04-11. Kaakses 2020-10-22.
- ↑ "태양의후예 후속 '국수의신' 방송 27일부터, 20일부터 3일간 '태양의후예' 특별방송". yhnews (ring Korea). Kaakses 2020-10-22.
- ↑ Okezone (2016-07-20). "RCTI Umumkan Jadwal Tayang Descendants of the Sun : Okezoné Celebrity". https://celebrity.okezone.com/ (ring Indonesia). Kaakses 2020-10-22. External link in
|website=(help)
- ↑ "DRAMA KOREA : Besok, Descendants of the Sun Tayang Ulang di Global TV". Solopos.com (ring Indonesia). 2017-07-23. Kaakses 2020-10-22.
- ↑ Yoon, Sarah (19 Méi 2015). "Song Hye-kyo talks her next role as military doctor with Elle". K-pop Herald. Kaakses 20 Séptémber 2015.
- CS1 Kanuri-language sources (kr)
- CS1 Korea-language sources (ko)
- CS1 errors: external links
- CS1 Indonesia-language sources (id)
- Sinamian suratan ubuh
- Suratan yatim saking Désémber 2020
- Suratan sane ngelah pranala usak
- Pages using infobox television with editor parameter
- Pages using infobox television with deprecated parameters
- Suratan madaging aksara Korea
- Suratan sané anggén aksara miwah basa Koréa
eng_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn bjn_Latn ban_Latn ban_Latn wol_Latn jav_Latn ban_Latn ban_Latn pol_Latn ind_Latn ban_Latn ban_Latn sot_Latn fuv_Latn ban_Latn bam_Latn ban_Latn som_Latn uzn_Latn ban_Latn kor_Hang kor_Hang eng_Latn eng_Latn ind_Latn eng_Latn scn_Latn min_Latn eng_Latn eng_Latn ban_Latn ban_Latn ban_Latn eng_Latn eng_Latn ban_Latn ban_Latn